open-index/open-wikipedia-markdown huggingface dataset:
Keith Ellison

**Keith Maurice Ellison** (s. 4. elokuuta 1963 Detroit, Michigan) on yhdysvaltalainen demokraattipoliitikko. Hän edusti Minnesotaa Yhdysvaltain edustajainhuoneessa 3. tammikuuta 2007 - 3. tammikuuta 2019. Ellison ei pyrkinyt enää jatkokaudelle vuoden 2018 vaaleissa, vaan siirtyi viimeisen kongressikautensa päätyttyä Minnesotan oikeusministeriksi. Ellison oli kongressin historian ensimmäinen islaminuskoinen jäsen.

Ellison syntyi Detroitissa, Michiganissa. Hänen vanhempansa Leonard ja Clida Ellison, ovat katolilaisia. Ellison oli kolmas vanhempiensa viidestä pojasta; hän ja kolme muuta valmistuivat lakimiehiksi ja yhdestä tuli lääkäri. Hän kääntyi sunnamuslimiksi opiskeluaikoinaan 19-vuotiaana. 

Ellisonin vaimo Kim on high schoolin matematiikanopettaja. Parilla on neljä vuosina 1989–1997 syntynyttä lasta. Kim ilmoitti miehensä kampanjan aikana vuonna 2006 kärsivänsä multippeliskleroosista eli MS-taudista. 

Ellison tuli valituksi kongressiin Minnesotan viidennestä vaalipiiristä Martin Olav Sabon seuraajaksi. Kampanjansa aikana hän herätti Yhdysvalloissa jonkinasteista kohua, kun julkisuuteen nousi tieto hänen aiemmista yhteyksistään Nation of Islamiin. Hän ei kuitenkaan ole koskaan ollut liikkeen jäsen ja tuli oman ilmoituksensa mukaisesti vasta myöhemmin tietoiseksi sen juutalaisvastaisista näkemyksistä. 

## Lähteet
Tuovi Saukkoriipi

**Tuovi Saukkoriipi** (s. 17. joulukuuta 1961 Pello) on 1980-luvulla Lapissa keikkaillut suomalainen laulaja. Vuonna 1993 hän sijoittui neljänneksi Syksyn sävel -kilpailussa.

## Diskografia
* *Tuulen tyttö* (1991)
* *Täysi meno päällä* (1993)
* *Bootsi, farkut ja nahkarotsit* (1996)

## Lähteet
*  

## Aiheesta muualla
*
Schaffhausen

**Schaffhausen** (, , ) on kaupunki pohjoisessa Sveitsissä Reinin pohjoispuolella. Se on Schaffhausenin kantonin pääkaupunki. Kaupungin asukasluku on runsaat 36&nbsp;000, ja se on kantonin väekkäin kaupunki. Pinta-alaltaan se on 42 neliökilometrin suuruinen. 

## Historia
Schaffhausen oli keskiajalla kaupunkivaltio. Kirjallisten lähteiden mukaan kaupunki aloitti oman rahanlyönnin vuonna 1045. Myöhemmin kaupunki oli jonkin aikaa Habsburgien hallinnassa, mutta se sai taas itsenäisyyden vuonna 1415. Vuonna 1457 kaupungista tuli Zürichin liittolainen, ja vuonna 1501 siitä tuli Sveitsin konfederaation täysjäsen. Ensimmäinen rautatieyhteys Schaffhauseniin valmistui vuonna 1857.

Vuoden 1944 huhtikuun 1. päivänä kaupunki kärsi suuria vaurioita, kun Saksan ilmatilasta Sveitsin ilmatilaan päätyneet yhdysvaltalaispommikoneet pommittivat kaupunkia epähuomiossa. Yhdysvallat tarjosi välittömästi miljoona dollaria hyvitystä vaurioiden korjaamista varten. 

## Ystävyyskaupungit
* Sindelfingen


Schaffhausen-08-vom Munot-2006-gje.jpg
Schaffhausen-44-Vorstadt 17-2006-gje.jpg
Schaffhausen-46-Vorstadt 17-2006-gje.jpg
Schaffhausen-40-2006-gje.jpg
Schaffhausen-68-Tellenbrunnen-2006-gje.jpg
Schaffhausen-74-Tellenbrunnen-2006-gje.jpg


## Lähteet
*

### Viitteet

## Aiheesta muualla
*
Fribourg

**Fribourg** ( tai *Freiburg im Üechtland*, , ) on kaupunki läntisessä Sveitsissä. Se on Fribourgin kantonin pääkaupunki. Kaupunki sijaitsee Sarinejoen varrella. Kaupungin asukasluku oli vuoden 2015 lopussa oli 38&nbsp;489. Kaupungin pinta-ala on 9,33 neliökilometriä.

## Väestö
Vuonna 2000 kaupungin asukkaista 64 prosenttia puhui äidinkielenään ranskaa, 21 prosenttia saksaa, neljä prosenttia italiaa ja loput 11 prosenttia muita kieliä, kuten albaniaa, serbiaa, espanjaa ja portugalia. Samana vuonna 69 prosenttia asukkaista ilmoitti uskonnokseen katolilaisuuden ja yhdeksän prosenttia protestanttisuuden. 14 prosenttia tunnusti jotakin muuta uskontoa ja kahdeksan prosenttia ei kuulunut mihinkään uskontokuntaan.

Kaupunki on virallisesti kaksikielinen, sen virallisia kieliä ovat ranska ja saksa. Kaupunki sijaitsee ranskankielisen ja saksankielisen Sveitsin rajalla. Se perustettiin 1100-luvulla, ja tuolloin saksa oli kaupungin pääkieli. Saksa oli kaupungin ainoa virallinen kieli vuoteen 1800 saakka, jolloin rinnalle astui ranska. 

## Liikenne
Moottoritie A12 Veveystä Berniin kulkee Fribourgin kautta. SBB:n rautatiet Lausannesta Berniin kulkevat kaupungin kautta. Lisäksi Fribourgista haarautuu rautatie Payerneen ja Murteniin.

Julkista liikennettä kaupungissa ja lähialueilla hoitaa pääosin Transports publics fribourgeois -yhtiö.

## Koulutus
Kaupungissa toimii kaksikielinen Fribourgin yliopisto.

## Urheilu
Fribourg-Gottéron-jääkiekkojoukkue pelaa maan ylimmällä sarjatasolla National League A:ssa.

## Lähteet
*

### Viitteet

## Aiheesta muualla

* Kuvagalleria
Ilona Punkkinen

**Ilona Emilia Punkkinen** (o.s. **Ranta**, s. 28. lokakuuta 1982 Lappeenranta) on suomalainen aita- ja pikajuoksija, jonka seura on Lappeenrannan Urheilu-Miehet. Häntä valmensi vuoteen 2009 asti Markus Iitiä ja sen jälkeen Milla Kelo. Punkkinen on moninkertainen SM-mitalisti ja arvokisakävijä. Hänen päämatkansa urallaan oli 400 metrin aitajuoksu, ja sivulajeina hänellä oli sadan ja 200 metrin juoksu.

Punkkisen ensimmäinen SM-mitali oli hopeaa 4&nbsp;×&nbsp;100 metrin viestissä vuonna 1999 ja sen jälkeen hän voitti vuoteen 2010 asti jonkin SM-mitalin joka vuosi. Pikaviestissä hän voitti hopeaa myös 2004. Kultaa tuli vuosina 2001, 2002, 2003 ja 2006, pronssia vuonna 2000. Vuosina 1999 ja 2002 tuli pronssia sekä vuonna 2004 kultaa 4&nbsp;×&nbsp;400 metrin viestissä.

Henkilökohtaisia SM-mitaleja Punkkinen on voittanut yhdeksän ulkona ja kuusi hallissa. Hän on saanut seitsemän kultaa 400 metrin aitajuoksussa (2001, 2005, 2006, 2007, 2008, 2009 ja 2010). Pronssille hän sijoittui vuosina 2002 ja 2012. SM-halleissa hän on voittanut 300 metrin aitajuoksussa kultaa vuonna 2006 ja 60 metrin juoksussa kaksi kultaa (2007, 2010) ja yhden hopean (2005) sekä 200 metrin juoksussa hopeaa vuonna 2007 ja pronssia vuonna 2001.

Punkkinen kuului Suomen joukkueeseen MM-kisoissa 2005 ja 2007, EM-kisoissa 2006, 2010 ja 2012 sekä EM-hallikisoissa 2007. Ulkoratojen kisoissa 2005, 2006, 2007 ja 2010 Punkkinen juoksi 400 metrin aidat. EM-kisoissa vuonna 2012 hän oli mukana 4&nbsp;×&nbsp;400 metrin viestijoukkueessa sekä 2006 ja 2007 myös pikaviestissä. EM-hallikisoissa Punkkinen juoksi 60 metriä. Kaikissa näissä kilpailuissa hän karsiutui alkuerissä.

Universiadeissa Punkkinen voitti vuonna 2007 kultaa 4&nbsp;×&nbsp;100 metrin viestissä. Lisäksi hän sijoittui neljänneksi 400 metrin aitajuoksussa ennätysajallaan 56,48 s, jolla hän on Suomen kaikkien aikojen tilastossa seitsemännellä sijalla.

## Lähteet
* 

### Viitteet
Mazie Hirono

**Mazie Keiko Hirono** (, s. 3. marraskuuta 1947) on Yhdysvaltain demokraattisen puolueen poliitikko ja 3. tammikuuta 2013 alkaen Havaijin edustaja Yhdysvaltain senaatissa. Hän toimi aiemmin vuodesta 2007 Yhdysvaltain edustajainhuoneen jäsenenä Havaijin toisesta vaalipiiristä.

## Tausta ja yksityiselämä
Hirono syntyi Fukushimassa, Japanissa, mutta muutti amerikanjapanilaisen äitinsä kanssa Yhdysvaltoihin vuonna 1955. Hironon vanhemmat erosivat isän alkoholi- ja uhkapeliongelmien takia. Hänelle myönnettiin Yhdysvaltain kansalaisuus vuonna 1959, samana vuonna kun Havaijista tuli virallisesti osavaltio.

Vuonna 1970 Hirono valmistui Havaijin yliopistosta pääaineenaan psykologia. Tämän jälkeen hän muutti Washingtoniin ja alkoi opiskella oikeustiedettä Georgetownin yliopistossa, josta hän valmistui kahdeksan vuotta myöhemmin. Tämän jälkeen hän muutti takaisin Havaijille ja alkoi työskennellä julkishallinnossa.

Uskonnolliselta vakaumukseltaan Hirono on buddhalainen.

## Poliittinen ura
Hironon poliittinen ura alkoi vuonna 1980, kun hänet valittiin Havaijin osavaltion edustajainhuoneeseen. Hän istui siellä yli vuosikymmenen, kunnes nousi osavaltion varakuvernööriksi. Hirono toimi Havaijin varakuvernöörinä vuosina 1994–2002. Hän oli vuonna 2002 Linda Linglen vastaehdokkaana Havaijin osavaltion kuvernöörinvaaleissa, mutta hävisi saatuaan 47 % äänistä.

Vuonna 2006 Hirono valittiin ensimmäisen kerran Yhdysvaltain edustajainhuoneeseen. Virkaan astuessaan tammikuussa 2007 hänestä ja Hank Johnsonista tuli ensimmäiset Yhdysvaltain kongressiin valitut buddhalaiset.

Yhdysvaltain senaattiin Hirono valittiin ensimmäistä kertaa vuonna 2013, jolloin hänestä tuli myös maan ensimmäinen buddhalainen senaattori.

Yhdysvaltain kongressitalon valtauksen jälkeen Hirano vaati Ted Cruzin ja Josh Hawleyn senaattorinmandaattien poistamista, koska nämä olivat äänekkäästi vaatineet senaattia hylkäämään vuoden 2020 presidentinvaalien tuloksen. Lisäksi Hirano vaati Yhdysvaltain perustuslain 25. lisäykseen turvautumista, minkä nojalla Donald Trump pantaisiin viralta.

## Lähteet
Debatti

**Debatti** voi tarkoittaa seuraavia:

* väittely
* *[[Debatti (lehti)|Debatti]]*, suomalainen mielipidelehti
Hautes-Pyrénées

**Hautes-Pyrénées** (oksitaaniksi *Nauts Pirenèus / Hauts Pirenèus*) on Ranskan departementti numero 65 ja se sijaitsee Pyreneitten vuoriston pohjoispuolella Ranskan lounaisosassa. Hautes-Pyrénées on yksi Midi-Pyrénées'n provinssin departementeista.

Departementin hallintopaikka on Tarbes, paikallishallintokaupunkeja ovat Argelès-Gazost ja Bagnères-de-Bigorre. Vuonna 2006 Hautes-Pyrénées'ssa asui 227&nbsp;732 asukasta ja väestötiheys oli 51,0 asukasta neliökilometrillä. Pinta-alaa departementilla on 4&nbsp;464 neliökilometriä.

## Historia
Departementti oli muinoin osa Bigorrea, aikanaan itsenäistä kreivikuntaa, mutta myöhemmin osa Gascognen provinssia. Suurin osa alueesta päätyi englantilaisten haltuun Ranskan ja Englannin solmittua Brétignyn sopimuksen vuonna 1360. 

## Maantiede
Maisema Hautes-Pyrénées'n departementissa on vuoristoista ja maanviljelysvaltaista, jossa on kyliä, maatiloja, peltoja, ylängöillä sijaitsevia laitumia sekä tuulisia vuoristoteitä. Ranskan ja Espanjan välisellä rajalla on vuori nimeltä Monte Perdido (). Vuoren korkein huippu on tosin Espanjan puolella.

## Katso myös
*Lourdes
*Pyreneet

## Lähteet

## Aiheesta muualla

* Hautes-Pyrénées'n departementin kotisivut 
* Hautes-Pyrénées'n matkailu ja kulttuuri
Paholaiset

**Paholaiset** (*The Devils*) on vuonna 1971 ensi-iltansa saanut Ken Russellin ohjaama elokuva. Se perustuu Aldous Huxleyn kirjaan *The Devils of Loudun* vuodelta 1952 ja John Whitingin siitä sovittamaan näytelmään *The Devils* vuodelta 1960.

## Näyttelijät

## Kohtelu Suomessa
Valtion elokuvatarkastamo kielsi elokuvan heti vuonna 1971 antamalla sille ikärajan KK (Kokonaan Kielletty). Elokuvaa ei täten saanut laillisesti Suomessa esittää eikä levittää. Perusteena elokuvatarkastamo käytti lausetta: ”Elokuva on raaistava ja omiaan vaikuttamaan mielenterveyttä vahingoittavasti”. Päätöksestä tehdyt valitukset kaatuivat; mukaan lukien Korkeimpaan hallinto-oikeuteen tehty valitus. Uusintatarkastuksessa videolevitystä varten vuonna 1985 elokuvatarkastamo päätyi edelleen samaan ikärajaan. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen yhteydessä.

## Lähteet

## Aiheesta muualla
* Arvostelu: The Devils (elitisti.net)
Kemin Palloseura

**Kemin Palloseura** (**KePS**) on kemiläinen vuonna 1932 perustettu jalkapalloseura.

Seura pelasi jalkapallon SM-sarjassa vuosina 1984–1989 ja saavutti SM-pronssia vuonna 1985. Vuonna 1986 seura pelasi Suomen cupin loppuottelussa häviten Olympiastadionilla pelatun ottelun Rovaniemen Palloseuralle maalein 0–2.

Ykkösdivisioonassa joukkue pelasi 1990–1996. Kakkosen pohjoislohkossa 1997–1999

KePSin edustusjoukkue yhdistettiin Visan Pallon ja Kemin Pallotoverit -85:n kanssa vuonna 1999 perustettuun jalkapalloilun erikoisseuraan PS Kemi Kingsiin..

Vuonna 2020 Kemin Palloseuran edustusjoukkue teki paluun jalkapallokartalle pelattuaan 5-divisioonan pohjoislohkossa. Vuonna 2022 KePS pelaa III-divisioonan pohjoislohkoa. Päävalmentajana on Esa Savolainen.

KePS on perinteisesti vahva junioritoimija ja kasvattajaseura. KePSin kasvatteja ovat mm. SM-sarjassa ja Veikkausliigassa pelanneet Ilkka Siitonen, Kari Skants, Timo Pirilä, Kalle Rönkkö, Jari Jäväjä, Jaakko Nyberg, Joonas Ikäläinen, Veikkausliigan puheenjohtaja Kaarlo Kankkunen ja kansainvälisen jalkapallouran pelannut Suomen Palloliiton urheilutoimenjohtaja Hannu Tihinen.

Kemin Palloseuraa ovat edustustasolla edustaneet myös Jukka Ikäläinen, Aki Lahtinen, Juhani Himanka, Miika Juntunen, Tuomo Pasanen, Kari Virtanen ja Keith Armstrong.

Jääpallon SM-sarjassa KePSin edustusjoukkue pelasi kaudella 1978−1979.

Myös miesten ja naisten lentopalloilu ovat kuuluneet seuran lajivalikoimaan.

Kemin Palloseuran kakkosjoukkue Kemin Jalkapallokerho KJK oli toiminnassa vuosina 1981–1989 pelaten korkeimmillaan III-divisioonaa.

## Lähteet

## Aiheesta muualla
*Kemin Palloseuran sivusto
Saône-et-Loire

**Saône-et-Loire** on Ranskan departementti numero 71. Se sijaitsee maan itäosassa, Loiren ja  Rhônen sivujoen Saônen välissä, mistä se on saanut nimensäkin. Departementti on pinta-alaltaan 8&nbsp;575 neliökilometriä, ja vuonna 2011 siellä oli 555&nbsp;999 asukasta.
Departementin pääkaupunki on Mâcon.

## Katso myös
* Luettelo Saône-et-Loiren kunnista
 
## Lähteet
Haute-Vienne

**Haute-Vienne** on Ranskan departementti numero 87. Se sijaitsee maan keskiosassa, Viennejoen yläjuoksulla, mistä se on saanut nimensäkin. Departementti on pinta-alaltaan 5&nbsp;520 neliökilometriä, ja vuonna 2011 siellä oli noin 364&nbsp;000 asukasta.
Departementin pääkaupunki ja ainoa yli 50 000 asukkaan kaupunki on Limoges.

## Lähteet
Kath Soucie

**Katherine Soucie** (s. 18. marraskuuta 1953 New York, New York) on yhdysvaltalainen ääninäyttelijä, jonka äänirooleja ovat Vili ja Lilli animaatiosarjassa *[[Ipanat]]*.

## Ura
Soucie opiskeli näyttelemistä kaksi vuotta American Academy of Dramatic Artsissa New Yorkissa, jossa hän myös aloitti uransa näyttelijänä teatterinäytelmissä ennen siirtymistään ääninäyttelijäksi.

### Ääninäyttelijänä
Opiskelunsa aikana Soucie tapasi näyttelijän, joka työskenteli useimmiten ääninäyttelijänä. Hän oli mukana erityisesti mainoksissa ja kutsui Soucien tekemään ääniä kampanjaansa. Myöhemmin Soucie muutti Los Angelesiin agenttinsa kutsusta, joka oli myös muuttanut aikaisemmin New Yorkista. Soucie työskenteli hivenen televisiossa, jonka jälkeen hän sattui vahingossa päätymään animaatioiden pariin. Lopulta valinta osoittautui Soucien kannalta täydelliseksi, koska hän halusi jo alkuvaiheessa tulla näyttelijäksi ja naurattaa ihmisiä.

Soucien ensimmäinen äänirooli oli animaatiosarjassa ''Rambo ja vapauden voimat'' vuonna 1986, jolloin hän oli kolmen naishahmon ääninä., minkä jälkeen hän on esiintynyt yli 200 animaatiossa. Listaan mahtuu sarjoja ja elokuvia kuten ''Smurffit'', ''Haamujengi'', *[[Pilipalipilotit]]*, ''Kaunotar ja hirviö'', ''Tiny Toons'', *[[Varjoankka]]*, ''Aladdin'', *[[Gargoyles]]*, ''Jimi Matala'', *[[Prätkähiiret]]*, ''The Mask'' ja ''Ystäväni Tiikeri & Nalle Puh''. Tämän myötä Soucie on yksi tunnetuimpia ääninäyttelijöitä ja on myös ääninäytellyt 1990-luvulta lähtien myös videopeleissä, kuten ''Final Fantasy X-2'', ''Full Throttle'' ja ''Tomb Raider: Legend''.

Soucien esikuva ääninäyttelijänä on Frank Welker.

## Lähteet

## Aiheesta muualla
* Voice Chasers
Purjekala

**Purjekala** (*Istiophorus platypterus*) on Tyynellämerellä ja Intian valtamerellä elävä ahvenkala. Purjekala on nimensä mukaan isoeväinen kala, joka on erittäin voimakas. Kalan pituus on täysikasvuisena 2,5–3 m sarvekkaasta nokasta pyrstöön saakka. Täysi-ikäisen kalan massa on 45–55&nbsp;kg. Suurin julkaistu pyydystetyn purjekalan massa on ollut 100 kg.

Purjekala saalistaa noin puolimetristä nokkaansa käyttäen. Nokassa olevat pienet imukupit ovat erittäin voimakkaita. Tämän vuoksi muun muassa Meksikossa yleinen tapa pyydystää purjekalaa on kiinnittää punottu köyden pätkä (noin 30&nbsp;cm) veneen perässä vedettävän siiman päähän ja hakata sen punokset auki siten, että se muistuttaa mustekalaa. Tähän purjekala käy kiinni ja nokan imukupit kiinnittyvät niin kovasti punosköyden säikeisiin, että kala joko tulee veneeseen tai siima katkeaa. Koukkua ei tässä kalastuksessa tarvita lainkaan.

## Lähteet
Miset

**Miset Oy** oli Mikkelin seudun elinkeinoyhtiö. Yhtiön omistajia olivat Mikkelin seudun seitsemän kuntaa, Mikkeli, Kangasniemi, Ristiina, Puumala, Hirvensalmi, Pertunmaa ja Mäntyharju.

Miset perustettiin vuonna 2006.  Vuosien mittaan ero teknologiayritysten ja palvelualan välillä kävi epäselvemmäksi. Miktechin ja Misetin fuusion seurauksena syntyi Mikkelin kehitysyhtiö Miksei Oy.

## Lähteet

## Aiheesta muualla
*Miset Oy
Douglas A-20 Havoc

**Douglas A-20 Havoc** (tehtaan nimitys **DB-7**, RAF:issa **Boston** tai **Havok**, yöhävittäjänä USAF:ssa **P-70**) oli Douglasin vuosina 1939–1944 valmistama kaksimoottorinen lentokone, jota käytettiin sekä kevyenä pommikoneena että yöhävittäjänä. Konetyyppi oli etenkin USAAFin, RAFin ja Neuvostoliiton ilmavoimien käytössä. Koneita myytiin myös muun muassa Ranskaan, Hollantiin ja Australiaan. Konetta rakennettiin yli 7&nbsp;400 kappaletta, näistä 380 lisenssillä Boeingin tehtailla.

Vaikka Havoc ei ollut nopeimpia (huippunopeus 546&nbsp;km/h), eikä sen toimintamatka ollut pisimpiä (kantama 1&nbsp;754&nbsp;km eli 1&nbsp;090 mailia normaalilla pommikuormalla), se oli paljon käytetty hyvän ketteryytensä johdosta. Ketteryys oli edullinen ominaisuus, mikä korostui erityisesti maataistelutoiminnassa. Konetta voitaneen luonnehtia omalla kehitys- ja käyttökaudellaan keskiraskaana, sillä sen maksimi pommilasti oli 1&nbsp;814&nbsp;kg eli 4&nbsp;000 naulaa (lbs.). Douglas A-20 Havoc:n ampuma-aseistus oli järeätä luokkaa, sillä siinä oli 6 kpl eteenpäin ampuvia 12,7&nbsp;mm konekiväärejä kiinteästi koneen keulaan asennettuina, sekä lisäksi puolustusta varten 3 kpl erillisissä ampumoissa. Ylätorniin oli sijoitettu 2 kpl 12,7&nbsp;mm kk:ja sekä ala-ampumoon yksi konekivääri samaa kaliiperia.

Myöhemmin kehiteltiin vuoteen 1972 palvellut (ANG, lentävä Kansalliskaarti USA:ssa) paljolti Havocin konstruktioon pohjautunut A-26 Invader.

## Museokoneita tai hylkyjä

Nord Streamin läheltä Suomenlahdelta löytyi Neuvostoliiton ilmavoimien tunnuksilla varustetun koneen hylky. Kone tiettävästi ammuttiin alas sen hyökätessä saksalaista rahtilaivaa vastaan.

## Vastaavia vertailukelpoisia sotilaslentokoneita
* North American B-25 Mitchell
* Martin B-26 Marauder
* Bristol Beaufighter
* Petljakov Pe-2
* Junkers Ju 88
* Messerschmitt Me 210

## Lähteet
* 
*Donald, David: *The Military Propeller Aircraft Guide - From 1914 to present day*, Chartwell Books, 1999, Lontoo, Englanti . (s. 66-67)

### Viitteet

## Aiheesta muualla
Grossmünster

**Grossmünster** on evankelis-reformoitu kirkko Sveitsin väkirikkaimman kaupungin Zürichin vanhassakaupungissa. Se kuuluu yhdessä Fraumünsterin ja St. Peter-Kirchen kanssa Zürichin merkittävimpiin kirkkoihin. Kirkon 62 metrin korkeuteen yltävät kaksoistornit toimivat myös huomattavina maamerkkeinä kaupungissa. Kirkkorakennus edustaa enimmäkseen romaanista arkkitehtuuria, mutta siinä on myös goottilaisia piirteitä. 

## Historia

Kirkon rakennustyöt käynnistettiin 1000-luvun loppupuolella ja ne saatiin valmiksii vuoden 1230 tienoilla. Kirkko pyhitettiin Felixille, Regulalle ja Exuperantiukselle – Zürichin suojeluspyhimyksille. Sveitsin ensimmäinen uskonpuhdistaja Ulrich Zwingli saarnasi kirkossa 12 vuoden ajan. Vuonna 1524 Zwingli määräsi kirkosta poistettavaksi alttarimaalaukset ja kalleudet. 

Vuonna 1763 tulipalo turmeli Grossmünsteriä. Muun muassa kirkon tornit tuhoutuivat. Alun perin romaanista arkkitehtuuria edustanut kirkko sai goottilaisia piirteitä, kun osa kirkosta uudelleenrakennettiin goottilaiseen tyyliin. Tulipalon jälkeen kirkkoon tuotiin myös barokkikoristeita, mutta kirkon interiööri myöhemmin muutettiin takaisin edustamaan askeettisempaa romaanista tyyliä.

Lasimaalausta opiskellut saksalainen nykytaiteilija Sigmar Polke on maalannut kirkkoon suuren lasimaalauksen.

## Lähteet

## Aiheesta muualla

* Viralliset sivut
McDonnell Douglas A-12 Avenger II

**A-12 Avenger II** ("kostaja") oli McDonnell Douglasin ja General Dynamicsin yhteistyössä tekemä suunnitelma uudesta laivastokäyttöön tarkoitetusta rynnäkkökoneesta. Koneesta suunniteltiin A-6 Intruder-koneiden korvaajaa. Koneen oli määrä olla "lentävä siipi"-mallinen häivelentokone. Nimi viittaa toisen maailmansodan aikaiseen Grumman TBF Avenger-koneeseen.

Konetyypistä ei koskaan valmistunut edes prototyyppiä, ainoastaan ulkoasumalli. Tuotantokustannukset uhkasivat nousta pilviin, ja hinta-arvion ollessa 165 miljoonaa dollaria konetta kohden (1991), puolustusministeri Dick Cheney perui hankkeen. 

Perumisen seurauksena McDonnell Douglas/GD nostivat puolustusministeriötä vastaan kanteen. Kesäkuussa 2009 oikeus päätti, että laivastolla oli oikeus perua hanke. GD ja McDonnell Douglasin ostanut Boeing velvoitettiin lähes 3 miljardin dollarin oikeudenkäynti- ja muihin korvauksiin.

## Tekniset tiedot

A-12-koneiden suunnitellut ominaisuudet:

* Miehistö: 2
* Pituus: 11,5 m
* Kärkiväli: Taitettuna 11 m, levitettynä 21,4 m
* Korkeus: 3,4 m
* Siipipinta-ala: 122 m²
* Omapaino: 17&nbsp;700 kg
* Kokonaispaino: 36&nbsp;300 kg
* Moottorit: 2× General Electric F412-GE-D5F2 ilman jälkipoltinta. Työntövoima 2x58 kN

**Suorituskyky**

* Nopeus: 930 km/h
* Toimintasäde: 1&nbsp;480 km
* Lentokorkeus 12&nbsp;200 m
* Nousunopeus: 25 m/s
* Siipien nostovoima: 300 kg/m²
* Teho/painosuhde: 0,16

## Lähteet

## Aiheesta muualla
*Kuvia koneen ulkoasumallista.
Sinijalkasuula

**Sinijalkasuula** (*Sula nebouxii*) on pitkäsiipinen suulien heimoon kuuluva merilintulaji.

## Tuntomerkit
Sinijalkasuula on rakenteeltaan muita suulalajeja hieman kevyempi ja sillä on pitkä, suippeneva pyrstö ja pitkä, suippo nokka. Sukupuolet ovat samannäköiset. Linnun selkäpuoli on ruskea. Nokka ja silmänympärykset ovat sinertäväntummanharmaat. Pää on vaalea ja siinä on ruskeita raitoja. Vatsapuoli on vaalea. Nuoren linnun pää on ruskeampi kuin vanhempien lajitovereiden. Linnun keskipituus on noin 80&nbsp;cm täysikasvuisena. Linnun tunnistaa helposti sinisistä räpyläjaloista.

## Levinneisyys
Laji pesii trooppisilla ja subtrooppisilla saarilla Meksikon ja Etelä-Amerikan Tyynen valtameren puoleisella rannikolla Peruun saakka, sekä Galápagossaarilla.

## Ravinto
Sinijalkasuulat syövät lähes yksinomaan kalaa.

## Pesintä
Laji pesii yhdyskunnissa, mielellään eristyneillä saarilla. Sinisiä räpylöitä näytellään soidinmenoissa ja niitä käytetään hyväksi myös munien hautomisessa. Lintu pesii lähes paljaalle maalle, eikä pesäkuopassa ole juurikaan muuta ainesta.

## Lähteet
Klinkkeri

**Klinkkeri** tai **sementtiklinkkeri** on sementin valmistuksessa tarvittava osa-aine, joka koostuu pääasiassa hapesta (O), piistä (Si), alumiinista (Al), raudasta (Fe) ja kalsiumista (Ca). Sen koostumuksella ja jauhatushienoudella voidaan säädellä sementin ominaisuuksia. Myös päämineraalien aliitti (C3S), beliitti (C2S), aluminaatti (C3A) ja ferriitti (C4AF) keskinäisiä suhteita muuttamalla voidaan vaikuttaa sementin ominaisuuksiin.

## Portlandklinkkerin valmistus
Klinkkerin pääraaka-aine on kalkkikivi, jonka pääosana on kalsiumkarbonaatti (CaCO3). Kalkkikivilouhoksen sivutuotteena syntyvistä kivistä ja muun teollisuuden sivutuotteista saadaan sementin valmistuksessa tarvittavia osa-aineita, kuten piioksidia (SiO2), rautaoksidia (Fe2O3) ja alumiinioksidia (Al2O3). Louhitut kiviainekset murskataan ja niiden kemiallisten koostumusten perusteella määritetään syöttösuhteet. Kiviaines syötetään raakajauhemyllyyn, jossa se jauhetaan hienoksi. Raakajauhe syötetään esilämmitysjärjestelmään, jossa jauhe kuumenee. Tämän jälkeen se pudotetaan kiertouuniin, jossa se poltetaan noin 1400 °C:n lämpötilassa. Kalkki-, pii-, alumiini- ja rautayhdisteet reagoivat kalsiumyhdisteiksi ja sintraantuvat sementtiklinkkeriksi. Uunin kierron loppupäässä sementtiklinkkeri jäähdytetään nopeasti noin 200 °C:seen. 

## Lähteet
Keraaminen laatta

**Keraaminen laatta** on kova pinnoitemateriaali, jota käytetään muun muassa lattioiden ja seinien verhouksena. Keraamisen laatan etuja ovat helppohoitoisuus, pinnan kestävyys sekä lämmön- ja kosteudensietokyky. Kuumuudenkestävyys tekee siitä sopivan materiaalin jopa avaruussukkulan alapinnan lämpökilpeen.

## Yleistä

Keraamisia laattoja valmistetaan lukuisia eri tyyppejä, muotoja ja kokoja. Laattatyypit poikkeavat esimerkiksi pinnan mukaan: pinta voi olla lasitettu, tiivis tai huokoinen. Suorien laattojen lisäksi valmistetaan erityyppisiä reunalaattoja, profiililaattoja ja pyöristettyjä laattoja. Erikoistuotteina valmistetaan esimerkiksi hapon- tai tulenkestäviä, ja sähköä johtavia laattoja. Laatan pinta vaihtelee ominaisuuksiltaan esimerkiksi lasituksen tai polttoasteen mukaan. Mahdollinen lasitustapa ja lasituksen paksuus vaikuttavat laatan kulutuskestävyyteen.

Keraamisia laattoja käytetään usein kylpyhuoneiden ja muiden märkätilojen verhouksessa.

## Valmistus

Keraaminen laatta valmistetaan polttamalla. Tärkeimmät raaka-aineet ovat  savi, kvartsi ja maasälpä, lisäksi käytetään muun muassa talkkia, wollastoniittia, kaliittia sekä dolomiittia Tuotteen ominaisuuksia voidaan määrittää massan ainesosilla, lisäämällä poltettavaan massaan erityyppisiä lisäaineita ja eri polttotavoilla. Polttamalla laatta sintrautumislämpötilaan asti saadaan tiivis ja vähän vettä imevä laatta.

Laatat jaetaan valmistustekniikan mukaan **kuivapuristettuihin**, **märkäpuristettuihin** ja **valettuihin** laattoihin. 

* *Kuivapuristettu laatta* valmistetaan puristamalla kuivaa, jauhemaista massaa suurella paineella. Kuivauksen jälkeen laatta poltetaan. Kuivapuristettu laatta on muodoltaan ja kooltaan hyvin mittatarkka.
* *Märkäpuristettu laatta* valmistetaan muovaamalla massa haluttuun muotoon.  Kuivauksen ja mahdollisen lasituksen jälkeen laatta poltetaan.
* *Valettu laatta* valmistetaan notkeasta massasta muotin avulla. Valettuja laattoja käytetään haluttaessa laattoihin erikoismuotoilua, esimerkiksi kohoprofiili.

### Lasitus

Lasituksen avulla laatan pinta saadaan tiiviiksi, kulutusta kestäväksi ja helppohoitoiseksi. Lasite voi olla värillistä tai väritöntä. Lopputuloksena saatava pinta voi olla matta, puolikiiltävä tai kiiltävä, ja väri tasainen tai kirjava. Lasituksen pinta voi olla tasainen tai poltossa halkeillut. Silkkipainannan tai siirtokuvien avulla lasitukseen voidaan saada monimutkaisiakin kuvioita.

## Laattatyypit

**Kaakelilaatta** on kuivapuristamalla valmistettu lasitettu laatta, jota käytetään lähinnä seinälaatoituksissa.

**Klinkkerilaatta** on kaakelilaattaa tiiviimpi, lasitettu tai lasittamaton laatta. Laatan pinta voi olla sileä, karhea, uritettu tai  kohokuvioitu. Klinkkerilaatat valmistetaan kuivapuristamalla, ja ne ovat yleensä kaakelilaattoja mittatarkempia, paremmin kulutusta kestäviä, ja esimerkiksi pakkasenkestäviä.

**Mosaiikkilaatta ** on pienikokoinen kaakeli- tai klinkkerilaatta, joka toimitetaan valmiiksi tukipaperiin tai -verkkoon kiinnitettynä ryhmänä.

**Keraaminen tiililaatta** on huokoinen laatta, joka voi olla myös reiällinen. Huokoisteena käytetään esimerkiksi sahanpurua.

## Lähteet
*
Jukka Ruusumaa

**Jukka Tapani Ruusumaa** (s. 28. lokakuuta 1962 Huittinen) on muusikko ja laulaja, joka toimi kosketinsoittajana Kasmir-orkesterissa. Vuonna 1994 hän voitti Ylen Ykköstähti-kisan. Vuonna 1999 hän yritti Syksyn sävel -kilpailuun, mutta karsiutui siitä.

## Diskografia
* Jukka Ruusumaa (1997)
* Elämän pokeri (2000)

## Lähteet
*  

## Aiheesta muualla
*
Jorma Muurinen (pilapiirtäjä)

**Jorma Muurinen**, taiteilijanimeltään **Poonah** (s. 1943 Uusikirkko) on suomalainen pilapiirtäjä. Muurinen aloitti työt käsinlatojana kotkalaisessa Eteenpäin-lehdessä vuonna 1962, mutta alkoi pian myös piirtää samaan lehteen. Hän siirtyi latojaksi ja piirtäjäksi Kouvolan Sanomiin vuonna 1967 ja päätoimiseksi piirtäjäksi vuonna 1975. Muurisen piirroksia on julkaistu myös Kymen Sanomissa, Etelä-Saimaassa ja Hämeen Sanomissa. 

## Piirroskokoelmat
**Akupunktio* (1979)
**Kunniakierros* (1981)
**Kyllä se siitä* (1989)
**Sillä lailla* (1999)

## Palkintoja ja tunnustuksia
*Kymen läänin toimittajapalkinto (1980)
*Kouvola-palkinto (1992)
*Suomen Jääkiekkoliiton 50-vuotisjuhlamitali
Viikko-Eteenpäin

**Viikko-Eteenpäin** oli vuonna 1905 perustetun, Kotkassa ilmestyneen ''Eteenpäin''-lehden jatkaja. Kun *Eteenpäin* yhdistyi vuonna 1989 toisen kotkalaisen sanomalehden, ''Etelä-Suomen'' kanssa, fuusiossa syntyivät alueen suurlehdeksi noussut *Kotkan Sanomat* (myöh. ''Kymen Sanomat'') ja *Viikko-Eteenpäin*, joka jatkoi *Eteenpäin*-lehden sosiaalidemokraattista kantaa. Lehti lopetettiin vuonna 2011.

*Viikko-Eteenpäin* ilmestyi kerran viikossa torstaisin ja sitä julkaisi Kymen Viikkolehti Oy. Lehden ensimmäinen päätoimittaja oli vuosina 1989–1993 Risto Tuominen. Viimeinen päätoimittaja oli Reijo Hämäläinen. *Viikko-Eteenpäin*-lehden levikki oli viime vaiheissa 5&nbsp;435 (vuonna 2007) ja levikkialue Kymenlaakso. Lehden aiheita olivat politiikka ja paikalliskulttuuri.

## Lopettaminen
SDP:n puoluehallitus päätti kesäkuussa 2011 keskittää puolueen viestintätuen pää-äänenkannattajansa ''Uutispäivä Demarin'' kehittämiseen. Päätös johti maakunnissa ilmestyvien aluelehtien tukien heikkenemiseen, mikä heikensi *Viikko-Eteenpäin*-lehden taloutta huomattavasti. Kymen Viikkolehti Oy:n hallitus päättikin lehden ilmestymisen lopettamisesta kokouksessaan 20. kesäkuuta 2011. *Viikko-Eteenpäin*-lehden viimeinen numero ilmestyi vuoden 2011 lopussa.

Lopettamisen taustalla oli varsinaisesti puolueiden viestintätuen supistaminen sekä se että uuden lainsäädännön mukaan puolue voi käyttää viestintätukea vapaasti erilaisiin viestintämuotoihin, kun aiemmin vuoteen 2008 saakka kyse oli suoraan lehdille maksetusta lehdistötuesta.

## Katso myös
*Terjo Markkanen

## Lähteet

## Aiheesta muualla
* Demari.fi – Viikko-Eteenpäin
Viimeinen savotta

**Viimeinen savotta** voi tarkoittaa seuraavia:
* Viimeinen savotta, Kalle Päätalon romaani
* Viimeinen savotta, Edvin Laineen Kalle Päätalon romaanin pohjalta ohjaama elokuva
Linda Sánchez

**Linda Teresa** **Sánchez** (s. 28. tammikuuta 1969 Orange, Kalifornia) on yhdysvaltalainen demokraattisen puolueen poliitikko.

Sánchez syntyi Orangessa, Kaliforniassa meksikolaisten maahanmuuttajavanhempien seitsemästä lapsesta kuudenneksi. Hän valmistui Kalifornian yliopistosta juristiksi saatuaan jo vuonna 1991 oppiarvon pääaineenaan espanjan kieli.

Sánchez on edustanut vuodesta 2003 Kalifornian 39. vaalipiiriä Yhdysvaltain edustajainhuoneessa. Hänen asemansa on sikäli historiallinen, että hän ja Loretta Sanchez ovat ensimmäiset yhtäaikaisesti kongressissa istuvat siskokset.

Sánchez on naimisissa Jim Sullivanin kanssa ja heillä on yksi lapsi sekä kolme lapsenlasta.

## Lähteet
Ralph Hall

**Ralph Moody Hall** (3. toukokuuta 1923 – 7. maaliskuuta 2019) oli yhdysvaltalainen poliitikko.

Hall syntyi Faten pikkukaupungissa Texasissa ja valmistui Rockwall High Schoolista 1941. Hän oli toisen maailmansodan veteraani ja koulutukseltaan lakimies.

Hall pääsi Texasin osavaltionsenaattiin 1962 ja aloitti vuonna 1981 liittovaltion edustajainhuoneessa Texasin neljännestä vaalipiiristä Ray Robertsin seuraajana. Hän tuli valituksi demokraattisesta puolueesta.

Hall oli pitkään edustajainhuoneen konservatiivisimpia demokraatteja ja siirtyikin vuonna 2004 republikaaneihin. Hallista tuli 25. jouluuta 2012 edustajainhuoneen historian vanhin edustaja, kun hän ohitti vuonna 1930 ennätyksen tehneen Charles Manly Stedmanin, joka oli 89 vuotta 7 kuukautta ja 25 päivää vanha kuollessaan virassa. Hall hävisi toukokuussa 2014 republikaanien esivaalit John Ratcliffelle. Hall ja eläköitymisestään vuonna 2014 ilmoittanut John Dingell olivat viimeiset toisen maailmansodan veteraanit edustajainhuoneessa.

Hall oli naimisissa Mary Ellen Murphyn kanssa vuodesta 1944 tämän kuolemaan vuonna 2008. He saivat kolme poikaa. Ralph Hall kuoli vuonna 2019 kotonaan Rockwallissa.

## Lähteet
6. SS-panssariarmeija

**6. SS-panssariarmeija** () oli Saksan maavoimien yhtymä toisessa maailmansodassa. 

Armeijaa ei nimitetty SS:n kuuluvaksi ennen Ardennien taistelua. SS-nimitys tuli kuitenkin yleiseen käyttöön myös tuota ajanjaksoa koskevaksi toisen maailmansodan jälkeen. Lähdekirjallisuudessa saatetaan puhua pelkästään 6. panssariarmeijasta.

## Perustaminen
6. panssariarmeija perustettiin 14. syyskuuta 1944 annetulla OKW:n käskyllä (OKW/WFST/Op (H)West Nr. 0011235/44 g.Kdos vom 14.9.1944), jossa määrättiin kokoonpanoksi ohje K.St.N 11 täydennettynä tiedustelupataljoonalla. Perustajaksi määrättiin Wehrkreis III ja paikaksi Maulbronn.

## Palvelus
Armeijaan kuuluivat 16. joulukuuta 1944 I ja II SS-panssariarmeijakunta sekä LXVI armeijakunta, mutta jo kuukauden lopulla II SS-panssariarmeijakunta oli korvattu 12. kansankrenatööridivisioonalla. Se osallistui taisteluihin länsirintamalla muun muassa Ardennien taisteluun ja 21. tammikuuta 1945 alkaen Unkarissa.

Maaliskuussa 1945 armeija käynnisti Unkarissa operaatio Frühlingserwachenin, joka oli saksalaisten hyökkäys puna-armeijaa vastaan Balatonjärvellä. Tavoitteet olivat korkealla, mutta alkuhämmästyksestä selvinnyt puna-armeija käynnisti vastahyökkäyksen, joka aiheutti panssariarmeijalle suuria tappioita ja ajoi sen pois Unkarista aina Wieniin saakka. Se siirrettiin osaksi SS-joukkoja hiukan ennen sodan päättymistä 2. huhtikuuta 1945. Huhtikuussa 1945 armeija puolusti Wieniä puna-armeijan hyökkäystä vastaan.

Sodan päättyessä 8. toukokuuta 6. SS-panssariarmeija oli Itävallassa, Linzin ja Wienin välisellä alueella. Sen jäänteet antautuivat yhdysvaltalaisille joukoille Ennsissä Steyrissä 9. toukokuuta 1945.

## Komentaja
6. SS-panssariarmeijan komentajana oli sen perustamisesta loppuun asti kenraalieversti Josef ”Sepp” Dietrich.

### Henkilöitä
* Otto Skorzeny johti 6. SS-panssariarmeijan alaista Skorzeny-prikaati 150:a. 
* Joachim Peiper komensi Kampfgruppe Peiperiä Ardennien taistelussa.

## Lähteet
*Axis History Factbook: 6. SS-Panzer-Armee Luettu 8.12.2007

### Viitteet
Territoire de Belfort

**Territoire de Belfort** (ranskaksi virallisesti *Département du Territoire de Belfort*) on Ranskan departementti numero 90. Se sijaitsee Franche-Comtén alueella, maan itärajalla, Vogeesien vuoriston ja Juravuoriston välissä. Departementti on pinta-alaltaan vain 609 neliökilometriä, ja vuonna 2011 siellä oli noin 143&nbsp;348 asukasta.
Departementin pääkaupunki on Belfort. Departementin pienen koon vuoksi se muodostaa yhden ainoan arrondissementin. Alueella on 15 kantonia, jotka jakautuvat edelleen 102 kuntaan.
 
## Historia

Vuoteen 1871 Belfortin seutu muodosti Elsassin alueeseen kuuluneen Haut-Rhinin departementin lounaisimman osan. Ranskan–Preussin sodan jälkeen saksankielinen osa Elsassia liitettiin Saksan keisarikuntaan. Belfortin kaupungin sodassa osoittaman urheuden ja sen väestön ranskankielisyyden vuoksi Belfort ympäristöineen jätettiin kuitenkin Frankfurtin rauhassa Ranskalle ja siitä muodostettiin erityishallintoalue. Tässä tilapäiseksi tarkoitetussa järjestelyssä Belfortin arrondissementiksi kutsutun alueen katsottiin virallisesti yhä kuuluvan Haut-Rhinin departementtiin. Ensimmäisen maailmansodan jälkeen Elsass-Lothringen palautui Ranskalle, mutta Belfortin aluetta ei liitettykään takaisin Haut-Rhinin departementtiin, vaan vuonna 1922 siitä muodostettiin virallisesti oma departementtinsa nimellä *Territoire de Belfort*. Kun Ranska toisen maailmansodan jälkeen jaettiin hallintoalueisiin, Belfortin departementti liitettiin Franche-Comtéhen eikä Elsassiin, johon se historiallisesti oikeastaan kuuluisi.

## Katso myös
* Luettelo Territoire de Belfortin kunnista

## Lähteet

## Aiheesta muualla
Hell’s Kitchen

**Hell’s Kitchen** voi tarkoittaa ainakin seuraavia:

## Kaupunginosat
* Hell’s Kitchen Manhattanilla, New Yorkissa
* Hell’s Kitchen, Winnipeg, Manitoba, Kanada

## Televisio-ohjelmat
* *[[Kauhukeittiö (Yhdistynyt kuningaskunta)|Kauhukeittiö]]* (*Hell’s Kitchen*), brittiläinen tositelevisio-ohjelma
* *[[Kauhukeittiö]]* (*Hell’s Kitchen*), yhdysvaltalainen tositelevisio-ohjelma
* *[[Hell’s Kitchen Suomi]]*, suomalainen tositelevisio-ohjelma 

## Elokuvat
* *[[Nuoriso kapinoi]]* (*Hell’s Kitchen*), vuoden 1939 elokuva, pääosissa the Dead End Kids ja Ronald Reagan
* *[[Hell’s Kitchen (vuoden 1998 elokuva)|Hell’s Kitchen]]*, vuoden 1998 elokuva, jonka pääosaa näytteli Angelina Jolie

## Musiikki
* *[[Hell’s Kitchen (Leslie Spit Treeon albumi)|Hell’s Kitchen]]*, Leslie Spit Treeon albumi vuodelta 1994
* *[[Hell’s Kitchen (Maxim Realityn albumi)|Hell’s Kitchen]]*, Maxim Realityn albumi vuodelta 2000
* ”Hell’s Kitchen”, Dream Theaterin kappale albumilta *[[Falling into Infinity]]*

## Muita merkityksiä
* *[[Hell’s Kitchen (romaani)|Hell’s Kitchen]]*, Jeffrey Deaverin romaani vuodelta 2001.
Charles Durning

**Charles Durning** (28. helmikuuta 1923 – 24. joulukuuta 2012 Highland Falls, Yhdysvallat) oli yhdysvaltalainen näyttelijä.

Ennen näyttelemistä Durning opiskeli klassista tanssia ja toimi tanssinopettajana. Toisessa maailmansodassa hän palveli Yhdysvaltain 1. jalkaväkidivisioonassa (joka tunnetaan myös nimellä *The Big Red One*) ja osallistui muun muassa Normandian maihinnousuun 6. kesäkuuta 1944. Hän haavoittui sodan aikana kolmesti ja hänet palkittiin useilla mitaleilla.

Näyttelijänuransa Durning aloitti teatterissa. Hän näytteli yli 30 näytelmässä ja voitti Tonyn Broadway-tuotannosta *Kissa kuumalla katolla* vuonna 1990.

Hän aloitti uransa televisiossa 1963. Durning näytteli pääsääntöisesti sivurooleja lähes 200 elokuvassa ja televisiosarjassa. Mel Brooksin elokuvassa *[[Ollako vai eikö olla – siinä leffa!]]* (1983) hän näyttelee eversti ”Keskitysleiri” Erhardtia. Hänet nimettiin muun muassa tästä roolista Oscar-ehdokkaaksi. Viime vuosinaan hän näytteli päähenkilö Tommy Gavinin isää televisiosarjassa *[[Asema 62]]*. 2000-luvun elokuvarooleista tunnetuin lienee korruptoitunut ja pahansisuinen kuvernööri Pappy O’Daniel Coenin veljesten elokuvassa *[[Voi veljet, missä lienet?]]* (2001). Toinen miltei samanlainen rooli oli elokuvassa *[[Texasin paras pikku porttola]]*, josta hän kohosi toisen kerran Oscar-ehdokkaaksi.

## Lähteet

## Aiheesta muualla
* 
*
Vogeesit

**Vogeesit** (, ) on noin 250 kilometriä pitkä vuorijono Alsacen ja Lorrainen alueella Ranskan itäosassa. Se ulottuu Belfortista Saverneen ja seurailee Reinin länsirantaa pohjoiskoillisen suuntaan. Saksan puolella, Rheinland-Pfalzin osavaltiossa, vuorijono jatkuu *Wasgau*-nimisenä.

Vogeesit muistuttavat maastoltaan  ja kasvillisuudeltaan Schwarzwaldia Saksan puolella. Vogeesien eteläosa on graniittia, johon liittyy porfyyrikivilajeja ja punaista hiekkakiveä. Vuoriston korkein huippu on 1&nbsp;424 metriin merenpinnasta kohoava Grand Ballon ().

Vogeeseilla on metsäteollisuutta; siellä valmistetaan 15 prosenttia Ranskan paperituotannosta.  

Vogeesit ovat antaneet nimensä vuoriston länsipuolella sijaitsevalle Vosgesin departementille.

Vogeesien läpi kulkee Maurice Lemairen maantietunneli.

## Lähteet

## Aiheesta muualla
Port Royal (albumi)

**Port Royal** on Running Wildin neljäs studioalbumi. Se jatkoi edeltäjänsä merirosvoteemaa.

## Kappaleet
# "Intro" *(Rolf Kasparek / Jens Becker / Majk Moti)* – 0:49
# "Port Royal" *(Rolf Kasparek) – 4:12
# "Raging Fire" *(Rolf Kasparek - Rolf Kasparek / Stefan Schwarzmann / Majk Moti)* – 3:28
# "Into The Arena" *(Majk Moti)* – 3:59
# "Uaschitschun" *(Rolf Kasparek)* – 4:53
# "Final Gates" *(Jens Becker)* – 2:59
# "Conquistadores" *(Rolf Kasparek)* – 4:49
# "Blown To Kingdom Come" *(Majk Moti)* – 3:19
# "Warchild" *(Rolf Kasparek - Rolf Kasparek / Stefan Schwarzmann)* – 3:00
# "Mutiny" *(Rolf Kasparek - Rolf Kasparek / Stefan Schwarzmann)* – 4:27
# "[[Calico Jack]]" *(Rolf Kasparek / Majk Moti - Rolf Kasparek / Stefan Schwarzmann / Majk Moti)'' – 8:14

## Kokoonpano
*Rock'n'Rolf - laulu, kitara
*Majk Moti - kitara
*Jens Becker - basso
*Stefan Schwarzmann - rummut

## Aiheesta muualla
* 
*
Mölyapinat

**Mölyapinat** (*Alouatta*) on Etelä-Amerikassa elävä hämähäkkiapinoiden suku. Suku on saanut nimensä siitä, että niiden huuto kantaa jopa kolmen kilometrin päähän.

Etelä- ja Väli-Amerikassa asuvia mölyapinoita on viisi lajia. Ne liikkuvat ketterästi sademetsän puissa ja elävät parinkymmenen yksilön laumoina. Ne hakevat ravinnokseen hedelmiä, lehtiä ja silmuja. Naaraat kuljettavat mukanaan emon turkkiin takertuvia pieniä pentuja. Ne voivat muodostaa puusta puuhun apinasillan, jota pitkin poikaset voivat kulkea. Mölyapinoiden mylvintä voi kuulua kilometrien päähän ja äänet ovat erilaisia merkityksen mukaan. Lauma pysyy koossa huudoin, koska tiheässä metsässä ei ole näköyhteyttä.

## Lähteet
Tero Viitanen

**Tero Viitanen** (s. 9. elokuuta 1971) on suomalainen lentopalloilija, joka pelaa kaudella 2007-2008 Pielaveden Sampon riveissä, Lentopallon SM-liigassa. Viitanen on pelannut urallaan Suomessa, Ranskassa, Italiassa, Espanjassa ja Kyproksessa.

## Ura

Viitanen aloitti lentopallouransa SM-tasolla kaudella 1992, KuPS-Volleyn joukkueessa, Kuopiossa. Ensimmäisellä kaudellaan SM-liigassa Viitanen voitti heti suomenmestaruuden ja suomen-cupin kultaa joukkueensa kanssa. Viitanen voitti lopulta KuPS-Volleyn joukkueen kanssa viisi Suomen mestaruutta peräkkäin ja viisi Suomen Cupin kultaa peräkkäin. Tämän jälkeen hän siirtyi ammattilaiseksi ulkomaille. Hän pelasi ulkomailla ammatikseen Ranskassa, Italiassa, Espanjassa sekä Kyproksella voittaen useita eri palkintoja. SM-liigassa Viitanen on tähän mennessä voittanut kuusi suomenmestaruutta ja kuusi Suomen Cupin kultaa. Viimeisin suomenmestaruus tuli kaudella 2006, kun hän liittyi Isku-Volleyn kokoonpanoon loppukauden ajaksi.

## A-maajoukkue

Suomen lentopallomaajoukkueessa Viitanen pelasi uransa ensimmäisen kerran kaudella 1994. Viitanen pelasi maajoukkueen mukana muun muassa Euroopan Mestaruuskilpailut vuonna 1997 Hollannissa. Vuonna 2007 Viitanen nimettiin maajoukkueen joukkueenjohtajaksi. A-maajoukkueessa Viitanen on pelannut 122 A-maaottelua.

## Muuta

Kuopiolaisseuran lisäksi Viitanen on pelannut Suomessa pääsarjassa myös Sammossa, joensuulaisessa Mutalan Riennossa ja Tampereen Isku-Volleyssä. Ulkomailla hän on pelannut ammattilaisena Ranskassa, Italiassa, Espanjassa ja Kyproksessa.

### Polkupyörä-tuuletus

Viitanen teki tunnetuksi myös niin sanotun polkupyörä-tuuletuksen. Vuoden 2008 SM-finaalisarjassa hän lupasi pyöräillä Kuopiosta Rovaniemelle asti mikäli hänen joukkueensa nousee 2-0 tappioasemasta finaalisarjan voittoon. Ratkaisevassa viidennessä ottelussa Viitanen tuuletti aina pisteen jälkeen polkupyörällä ajotyyliin. 

## Joukkueet

* 1992-1997 KuPS-Volley
* 1996-1998 ASPTT Strasbourg
* 2001-2002 Melil Volley
* 2003-2003 Mallorca Volley
* 2003-2004 Las Palmas 
* 2004-2005 Pafos
* 2005-2006 Tampereen Isku-Volley
* 2006-2007 Tampereen Isku-Volley

## Lähteet
Brian Krause

**Brian Jeffrey Krause** (s. 1. helmikuuta 1969) on yhdysvaltalainen näyttelijä. Hän on näytellyt muun muassa vuosina 1998–2006 televisioroolissa Leo Wyattina sarjassa *[[Siskoni on noita]]*.

Krause syntyi El Torossa, Kaliforniassa. Hän valmistui El Toro High Schoolista 1987 ja oli vuosina 1996–2000 naimisissa Beth Brucen kanssa. Hänellä on yksi poika ja veli.

Krausen alkuperäinen intohimo oli urheilu, mutta hän aloitti teini-ikäisenä ilmaisutaidon tunnit. Hänellä oli merkittäviä rooleja jo ennen Leo Wyattin roolia muun muassa elokuvassa *[[Paluu siniselle laguunille]]* (1991), jossa hän näytteli Richardia. Muita elokuvarooleja Krausella oli esimerkiksi vuonna 1995 *[[Alastomat sielut|Alastomissa sieluissa]]*. Hän on jatkanut uraansa *Siskoni on noita* -sarjan päättymisen jälkeen.

## Aiheesta muualla

*
Magnus Moan

**Magnus Hovdal Moan** (s. 26. elokuuta 1983 Lillehammer) on norjalainen uransa lopettanut yhdistetyn hiihtäjä.
Moanin vahvuus yhdistetyssä oli hiihto, jonka aikana hän sai yleensä kurottua mäkihypyssä menetettyjä sijoituksia kiinni. 

Maailmancupissa Moan on saavuttanut 25 osakilpailuvoittoa. Hän on sijoittunut cupin kokonaiskilpailussa toiseksi talvina 2005–2006 ja 2008–2009, kolmanneksi kausilla 2006–2007 ja 2009–2010, neljänneksi 2013–2014, viidenneksi 2004–2005 ja 2012–2013, kahdeksanneksi 2003–2004 ja 2014–2015, yhdeksänneksi 2007–2008, 12:nneksi kausilla 2010–2011 ja 2011–2012 ja 41:nneksi kaudella 2002–2003.  

Torinon olympialaisissa Moan oli kolmas normaalikilpailussa ja toinen sprintissä. Sotšin olympialaisissa hän oli suurmäen kilpailussa toinen ja voitti joukkuekilpailussa kultaa. Maailmanmestaruuskilpailuissa hän on saavuttanut yksitoista mitalia: mestaruus ja hopea Oberstdorfista 2005, hopea ja pronssi Sapporosta 2007, pronssi Liberecistä 2009, kaksi pronssia Oslosta 2011, pronssi Val di Fiemmestä 2013, hopea ja pronssi Falunista 2015 sekä kaksi hopeaa Lahdesta 2017.

## Maailmancupin osakilpailuvoitot

## Lähteet
*

## Aiheesta muualla

*Magnus Moanin kotisivut
Waimes

**Waimes** on vallonialainen kunta Belgiassa. Se kuuluu Liègen maakuntaan. Waimesissa oli 7&nbsp;309 asukasta vuonna 2015. Sen pinta-ala on 96,93 km² ja asukastiheys 69 asukasta per neliökilometri.

Waimes on Malmedyn ohella toinen Belgian itäisten kantoneiden pääosin ranskankielisistä kunnista. Myös vähemmistökielen asemassa olevaa saksaa puhutaan alueella yleisesti. Muut Waimesin naapurit kuuluvat Belgian saksankieliseen yhteisöön.

## Aiheesta muualla

*Kunnan kotisivut
Ari Kurko

**Ari Kurko** (10. kesäkuuta 1949 Kotka – 30. lokakuuta 1970 Kotka) oli suomalainen painonnostaja, joka saavutti MM-hopeaa punnerruksen 75 kg:n sarjassa vuonna 1970. Kurko edusti Kotkan Voimailijoita ja Hektor-nimistä seuraa, joista jälkimmäisen perustajajäsen hän oli. Kurkon valmentaja oli Risto Räkköläinen, ja myös hänen pikkuveljensä Kari Kurko kilpaili painonnostajana.

Kurko oli 1960–1970-lukujen vaihteessa Suomen lupaavimpia painonnostajia. Hän voitti SM-hopeaa 60 kilon sarjassa 1968, SM-pronssia 67 kilon sarjassa 1969 ja SM-kultaa 75 kilon sarjassa 1970. Vuonna 1970 hän saavutti myös punnerruksen MM-hopeaa 75 kilon sarjassa mutta jäi EM-kisoissa tempauksessa ilman tulosta. Hänen haltuunsa jäi punnerruksen Suomen ennätys 140,5&nbsp;kg sarjassa 67,5&nbsp;kg, kun tämä nostolaji lopetettiin 1970-luvulla.

Kurko kuoli ampumavälikohtauksessa tavattuaan Kotkan keskustassa ravintolasta tulossa olleen juopuneen teollisuusvartijan. Heidän seuraansa liittyi pian Kurkon ystävä, jonka kanssa teollisuusvartija riitaantui. Kurko sai surmansa teollisuusvartijan ilmeisesti erehdyksessä ampuessa häntä.

## Lähteet
Tiina Ruuska

**Tiina Maarit Ruuska** (s. 28. huhtikuuta 1970 Reisjärvi) on suomalainen laulaja, joka voitti Lavatähti-kilpailun vuonna 1995, ja siitä alkoi hänen levytysuransa. Ruuska toimi keikkailun ohella radiotoimittajana parin vuoden ajan. Sittemmin Ruuska on asunut Jyväskylän Vesangassa ja pyörittänyt keikkailun ohella isänsä Sointuset-ohjelmatoimistoa. Lisäksi hän on sekä suurtalous- että ravintolakokki.

## Albumit
* *Tiina Ruuska* (1995)
* *Suominainen* (1997)
* *Sydäntä suurta* (1999)

## Lähteet
*  
* Tiina Ruuskan kotisivut 

## Aiheesta muualla
*
Lennu Juvela

**Lennu Juvela** (ent. *Juvenius*, ent. etunimet Toivo Lennart, v. 1905–1910 käyttänyt nimeä Toivo Kalervo, 7. marraskuuta 1886 Tampere –
26. marraskuuta 1979) oli suomalainen taidemaalari ja taidegraafikko. Juvelan maalaukset kuvasivat usein tamperelaisia koti-interiöörejä.

Juvela opiskeli Turun Taideyhdistyksen piirustuskoulussa 1906–1907, Suomen Taideyhdistyksen piirustuskoulussa 1907–1909 ja Pariisissa Académie Colarossissa 1911.

Juvela sai Tampere-palkinnon vuonna 1964, Pro Finlandia -palkinnon vuonna 1953 ja valtion taiteilijaeläkkeen vuonna 1958.

### Kirjallisuutta
*Pöykkö, K.:Lennu Juvela, Tampereen taideyhdistys, 1984
*Lennu Juvela: Piirustuksia, WSOY, 1947

## Lähteet

## Aiheesta muualla
* 
*Kuvataiteilijamatrikkeli
* Hiljainen taiteilija täyttää vuosia, Aamulehti, 08.11.1936, nro 304, s. 19, Kansalliskirjaston digitaaliset aineistot
Saana (laulaja)

**Saana** (oik. **Sari Matala**, s. 17. kesäkuuta 1973 Simo) on suomalainen laulaja, joka tuli tunnetuksi päästyään Ponnahdus Pinnalle -kilpailun finaaliin vuonna 1993. Vuonna 1995 hän osallistui Seinäjoen tangomarkkinoille sijoittuen toiseksi. Saana on osallistunut ''Syksyn Sävel'' -laulukilpailuun vuonna 2000 kappaleella "Läpi tähtisumujen" ja vuonna 2001 kappaleella "Muistatko", jolloin hän sijoittui kolmanneksi. Vuonna 2002 hän osallistui Suomen Euroviisukarsintoihin kappaleella "My special one". 

Saana on tehnyt lauluja myös muille artisteille. 

## Diskografia
* Elämä hymyilee (2001)

## Lähteet
*  

## Aiheesta muualla
*